Remburssi RY hallituksen kokous

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kokoustiedot

Aika: 14.3.2019 klo 17:00

Paikka Hostel Cafe Koti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jäsenet: Paikalla:

(X) Turtinen Heli, puheenjohtaja

 (X) Lehtonen Emma, varapuheenjohtaja (Poistui 18:53 – Palasi 18:56)

 (X) Haverinen Minttu (Paikalle 17:09)

 ( ) Koskela Vilhelmiina

 (X) Nevanlinna Mikko

 (X) Oittila Ella

 (X) Uimarihuhta Eveliina

 (X) Tapio Jere

 ( ) Toivanen Alisa

 (X) Tuominen Elli

Varajäsenet: ( ) Nätynki Henna

 (X) Ristimella Aino (Poistui 19:05)

 (X) Yliaska Anna (Poistui 18:42)

Asiat §1. Kokouksen avaus

 Puheenjohtaja Heli Turtinen avasi kokouksen 14.03.2019 ajassa 17:05

 §2. Kokouksen laillisuus ja päätösvaltaisuus

Yhdistyksen sääntöjen 15§:n mukaan hallitus on päätösvaltainen, mikäli puheenjohtaja tai varapuheenjohtaja, sekä vähintään puolet hallituksen jäsenistä on läsnä. Todettiin kokous päätösvaltaiseksi ja laillisesti koolle kutsutuksi.

 §3. Kokouksen toimihenkilöiden valinta

Valittiin puheenjohtaksi Heli Turtinen, sihteeriksi Jere Tapio, sekä pöytäkirjantarkastajiksi ja ääntenlaskijoiksi Ella Oittila ja Elli Tuominen

 §4. Kokouksen työjärjestyksen vahvistaminen

 Hyväksyttiin kokouksen esityslista sellaisenaan työjärjestykseksi

 §5. Ilmoitusasiat

Kuultiin Aino Ristimellan selostus 14.3 pidetystä tuutorikoulutuksen ideointipalaverista. Keskusteltiin ”rajanvedon” merkityksestä syksyn fukseille suunnattujen tapahtumien järjestämisessä ja toiminnassa ylipäätään hallituksen ja tuutorien välillä. Päätettiin alustavan suunnittelun käynnistämisestä jo kevään aikana, kun tulevan syksyn tuutorit ovat selvillä.

Kuultiin Heli Turtisen selostus ainejärjestöjen puheenjohtajien kokouksesta. Asialistalla oli mm opiskelijoiden ilmastolakko.

Kuultiin Minttu Haverisen tilannekatsaus järjestön nettisivujen päivitystyöstä. Tämänhetkisen tiedon mukaan sivut saadaan avattua uuden ilmeen kera 16.3 mennessä.

Mikko Nevanlinna toi edunvalvonnalliset kuulumiset hallitukselle. Edunvalvontajaoston seuraavaan kokoukseen on osallistumassa myös Lapin Yliopiston rehtori, joten käytiin keskustelua hänelle osoitettavista kysymyksistä.

 §6. Yhdistyksen taloudellinen tilanne

Rahastonhoitajan poissaolon johdosta ajankohtaista taloudellista katsausta ei ole saatavilla.

 §7 Ryhmäytyminen

Käytiin keskustelu 13.3 järjestetystä ryhmäytymisillasta.

Päätös: Budjetoidaan 18€ illan kulujen kattamiseksi.

 §8 Pro Regimine palkitsemiset

Pro Regimine- ansiomerkki on vuosittain hallituksen myöntämä ansiomerkki ansioituneelle jäsenelle. Palkittavien henkilöiden maksimimäärä on 5 henkilöä ja palkitut valitaan hallitukselle tuotujen esitysten mukaisesti

Käytiin läpi hallitukselle tuodut esitykset palkittaviksi henkilöiksi ja käytiin aiheesta keskustelua.

**Ajassa 17:54 siirryttiin kokoustauolle ääntenlaskemisen ajaksi. Tauko päättyi 17:59.**

Päätös: Päätettiin palkita kolme henkilöä Pro Regimine-ansiomerkillä. Suoritettiin äänestys viiden ehdokkaan kesken palkittavien henkilöiden määrittämiseksi – Äänestyksen tulos oli seuraava:

Janette Peltokorpi: 10

Alisa Lindroos: 6

Matti Haapala: 2

Marika Ikäläinen: 6

Katja Lindholm: 6

Koska äänestys päättyi tasatulokseen, hallitus päätyi valitsemaan kolmen sijaan neljä palkittavaa. Täten vuonna 2019 Pro Regimine ansiomerkit myönnetään Janette Peltokorvelle, Alisa Lindroosille, Marika Ikäläiselle, sekä Katja Lindholmille

 §9 Vuoden tutor

Vuosijuhlilla palkitaan ansioitunut tutortoimija ”vuoden tutor”-palkinnolla. Hallitus on järjestänyt jäsenistön mielipiteen mittaamiseksi äänestyksen ja sen perusteella eniten esityksiä sai Jessica Parkkinen.

Tämän lisäksi käytiin keskustelua palkitsemisperinteen luonteesta ja siitä, onko yksittäisen tutorin palkitseminen tarkoituksenmukainen käytäntö tulevaisuudessa vai onko esimerkiksi mahdollista muistaa heitä kollektiivisesti.

Päätös: Jäsenistön alustavan äänestyksen mukaisesti palkitaan Jessica Parkkinen vuoden tutorina.

 §10 Vuoden fuksi

Jäävit henkilöt (Ella Oittila, Mikko Nevanlinna, Elli Tuominen, Jere Tapio ja Aino Ristimella) poistuvat.

Vuoden fuksin on valinnut tutorit, sillä he tuntevat fuksit parhaiten. Tutorit ovat ehdottaneet vuoden fuksia, ja hallituksen ei-jäävit henkilöt vahvistavat vuoden fuksin valinnan.

Päätös: Vuoden fuksi valitaan tutorien ehdotuksen perusteella.

 §11 Remburssin laulu LYYn laulukirjaan

Ella Oittila, Mikko Nevanlinna, Elli Tuominen, Jere Tapio ja Aino Ristimella palaavat kokoukseen.

LYY on käynnistänyt laulukirjan uudistamisprojektin, joka suoritetaan kevään aikana. Tämän johdosta on pyydetty hallitukselta esitystä Remburssin lauluksi.

Päätös: Järjestetään jäsenkysely, jonka avulla pyritään selvittämään ”se oikea” Remburssin laulu.

 §12 Deadline-piiri

Eveliina Uimarihuhta kertoo ajankohtaiset kuulumiset Deadline-piiriin liittyen. Tapahtuman ajankohdaksi on valikoitu maanantai 18.3 ja paikka varmistetaan vielä myöhemmin.

Käytiin keskustelu tapahtuman organisoinnista ja esimerkiksi tarjottavista

Päätös: Budjetoidaan 3€ tarjottavien hankkimiseen, jonka lisäksi kannustetaan hyödyntämään järjestön kaapin antimia.

 §13 Alumnipäivä ja poolibileet

Minttu Haverinen ja Mikko Nevanlinna kertovat tapahtuman ajankohtaiset. Tapahtumatila ja tarjoilut ovat hoidossa ja tiedekunta on lupautunut kattamaan alumnipäivän kustannukset.

Käytiin keskustelu tapahtuman tilanteesta.

Päätös: Budjetoidaan 100€ poolibileiden tarjoiluihin, joka laskutetaan myöhemmin tiedekunnalta takaisin.

 §14 Mielenterveyspäivät

Ella Oittila kertoi tapahtuman ajankohtaiset. Tapahtuman nimeksi on muutettu ”jaksamista kevääseen”. Tapahtuma sisältää mm. workshopeja, toimintaa sekä monikanavaista tietoisuuden lisäämistä jaksamiseen ja hyvinvointiin liittyvistä teemoista.

Käytiin keskustelu tapahtumasta ja siihen osallistumisesta, sekä mahdollisesta tapahtuma-ajasta.

Päätös: Päätettiin tapahtuman järjestämisestä 9-10.4 ja budjetoinnin käsittelemisestä seuraavassa kokouksessa

 §15 Rolmiot-etkot

Elli Tuominen kertoi tapahtuman alustavista suunnitelmista. Etkot järjestetään yhdessä Jalojen Villien kanssa 27.3. Mahdollisena tapahtumapaikkana on pidetty Sampokeskuksen saunaa.

Käytiin keskustelu mm. mahdollisesta tapahtumapaikasta.

Päätös: Päätettiin esittää rahaliikenteen hoitamista Jalojen Villien toimesta. Budjetoitiin 165€ tapahtuman kustannusten kattamiseksi.

 §16 LYYn perusavustus

Puheenjohtajisto oli valmistellut alustavaa pohjaa LYYn perusavustuksen hakemukseen. Käytiin keskustelu hakemuksen sisällöstä ja haettavasta summasta.

Päätös: Valtuutetaan puheenjohtajisto täydentämään hakemus loppuun ja tavoittelemaan 500€ suuruista avustusta.

 §17 YKAn yhteistyösopimus

Käytiin keskustelu Yhteiskunta-alan Korkeakoulutetut ry:lle esitetystä yhteistyösopimusksesta (LIITE 1). Alkuperäisen esityksen jälkeen on käyty tarkempaa keskustelua yhteistyön ja sopimuksen sisällöistä ja tämän johdosta sopimukseen on tullut muutamia muutoksia.

Päätös: Valtuutettiin puheenjohtajisto jatkamaan sopimusprosessia liitteenä olevan pohjan mukaisesti ja solmimaan sopimus yhteistyöstä.

 §18 Muut esille tulevat asiat

 Käytiin keskustelu seuraavista aiheista:

 -Pääaineiden esittelyn somekampanja 21-29.3

 -Leirikari 6-7.4

 §19 Seuraava kokous

 Seuraavan kokouksen ajankohta valitaan myöhemmin.

 §20 Kokouksen päättäminen

 Puheenjohtaja Heli Turtinen päätti kokouksen ajassa 19:27.

Liitteet:

Liite 1 – Yhteistyösopimus YKA:n kanssa

**YHTEISTYÖSOPIMUS**

**Sopimusosapuolet:**

 Remburssi ry Yhteiskunta-alan korkeakoulutetut ry (YKA)
 Yliopistonkatu 8 Mikonkatu 8 A, 9.krs
 96300 Rovaniemi 00100 Helsinki

 Yhteyshenkilö: Yhteyshenkilö:
 Puheenjohtaja Yhteisösuunnittelija
 Heli Turtinen Marjo-Rita Juntunen
 044 2199798 010 231 0366
 hturtine@ulapland.fi marjo-rita.juntunen@yhteiskunta-ala.fi

**Sopimuksen voimassaolo:** Sopimus on voimassa 1.1.2019 – 31.12.2019

Tästä sopimuksesta on laadittu kaksi yhtäpitävää kappaletta, yksi molemmille osapuolille. Muista mahdollisista yhteistyömuodoista on osapuolten sovittava erikseen.

**Sopimuksen sisältö:**

**Muista mahdollisista yhteistyömuodoista on sovittava osapuolten välillä erikseen.**

1. Yhteiskunta-alan korkeakoulutetut ry:n (myöh. YKA) ja Suomen Yhteiskunta-alan Ylioppilaat ry:n (myöh. SYY) logot sijoitetaan kuvalinkkinä Remburssi ry:n verkkosivuille sekä Remburssi ry:n blogin verkkosivuille. Linkistä on mahdollista siirtyä YKAn ja SYYn kotisivuille.
2. Remburssi ry mainitsee YKA:n yhteistyökumppaninaan Facebook-tapahtumakuvauksissa, sähköpostilistalla sekä Instagramiin tuotetussa sisällössä niissä tapahtumissa, joihin sponsorointi on myönnetty.
3. Remburssi ry järjestää seuraavat tapahtumat vuoden 2019 aikana: haalarimerkkien ompeluilta, Remppa rupattelee, deadline-piiri ja kaksi ekskursiota. YKAn myöntämä avustussumma on suunnattu näiden tapahtumien tukemiseen.
4. YKAn logo painetaan Remburssi ry:n vuoden 2019 opiskelijahaalareiden oikeaan etulahkeeseen.
5. Remburssi ry jakaa jäsenistölleen YKAn materiaaleja ja tuotteita. On Remburssi ry:n vastuulla tilata materiaalit ja tuotteet YKAn yhteisösuunnittelijalta tai SYY-Lapilta.
6. Remburssi ry pyrkii kehittämään ja toteuttamaan yhteistyötä SYY-Lapin kanssa ja tapaa SYY-Lapin hallituksen jäseniä ainakin kerran keväällä ja kerran syksyllä yhteisen toiminnan suunnittelemisen tiimoilta.
7. Remburssi ry tiedottaa jäsenistöään SYY ry:n ja SYY-Lapin tapahtumista ja toiminnasta.
8. Remburssi ry sitoutuu jakamaan YKAn ja SYYn jäsenkampanjoita omissa some-kanavissaan. Remburssi ry tekee 1-2 nostoa itse valitsemiinsa some-kanaviin ja sähköpostilistalleen per jäsenkampanja. Jäsenkampanjoita järjestetään 28.2-31.12.2019 neljä kappaletta.
9. Remburssi ry tarjoaa SYY-Lapilla tilaisuuden tulle esittelemään toimintaansa johonkin Remburssin tapahtumaan uusille opiskelijoille syksyllä 2019.

**Sopimuksen hinta:** YKA maksaa Remburssille 900 € laskutetun eräpäivän mukaisesti.

**Allekirjoitukset:** Rovaniemellä \_\_.\_\_.2019 ja Helsingissä \_\_.\_\_.2019

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Heli Turtinen Marjo-Rita Juntunen
Puheenjohtaja Yhteisösuunnittelija
Remburssi ry Yhteiskunta-alan korkeakoulutetut ry

Pöytäkirjan vakuudeksi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Heli Turtinen Jere Tapio

Puheenjohtaja Sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ella Oittila Elli Tuominen

Pöytäkirjantarkastaja Pöytäkirjantarkastaja